شەفەق نیوز/ دامەزراو
مرۆیی مام، ئمڕوو یەکشەممە، پێشینگایگ هاوبەش ئەرا یەکێتی وێنەگرەیل کوردستان سازێد،
وە بەشداریکردن ١٠٠ وێنەی فۆتۆگرافی لە گشت ناوچەیل عراق و جهان.
عەلی جواد سەرۆک
یەکێتی وێنەگرەیل عراق ئەرا ئاژانس شەفەق نیوز وت: خوەشحاڵیمن وە سازین ئی فیستیڤاڵ
هاوبەشە لەناونی وێنەگرەیل عراق لە گشت پارێزگایل و وێنەگرەیل هەرێم کوردستان، ک خوەی
پەیام دووسییگە ئەرا گشت رەنگەیل گەل عراق.
جواد وتیش؛ لەڕی
هونەر وینەگردن خوازیمن وێنەگرەیل فۆتۆگرافی لەی شار رەنگینە گردەو بکەیمن ک سوومای
هونەر عراقی رەسن دەێدەو.
لەلای خوەییش جەبار
ساڵح سەرۆک وێنەگرەیل کوردستان ئەرا ئاژانس شەفەق نیوز وت: یە هەڵمەت خاسیگە لەلایەن
یەکێتی وێنەگرەیل عراق ئەرا سازین ئی پێشەنگا لە شار سلێمانی وە بەشداریکردن بڕیگ لە
وێنەگرەیل لە پارێزگایل عراق و هەرێم کوردستان، ک خوەی خوازێد ئەزموونەیل هونەری لە
چین وێنەگردن تیکڵا بکەێد وە تایبەت ئەرا ئەو گەنجەیلە ک دەور گەورایگ لە رەسانن هونەر
وێنەگردن فۆتۆگرافی رەنگین ئەرا جهان رانن.
